[{"text_idx": "#000003", "text": "Technoleg Iechyd Cymru yn dathlu ei hail ben-blwydd ac yn gosod gweledigaeth ar gyfer 2020"}, {"text_idx": "#000004", "text": "Ar dddydd Iau 19 Rhagfyr, cynhaliwyd digwyddiad i ddangos ein llwyddiant ac i ddathlu ein hail ben-blwydd."}, {"text_idx": "#000005", "text": "Cyn cyfnod y Nadolig, fe wnaethom groesawu mwy na 50 o bobl i Hwb Gwyddorau Bywyd Cymru, o amrywiaeth o sectorau, gan gynnwys; iechyd a gofal cymdeithasol, sefydliadau asesu technolegau, diwydiant a\u2019r byd academaidd."}, {"text_idx": "#000006", "text": "Ymunodd sawl un o\u2019r gwneuthurwur penderfyniadau allweddol a\u0302 ni, a gyflwynodd gyfres o drafodaethau a oedd yn ysgogi\u2019r meddwl yngly\u0302n a\u0302 HTW a\u2019n ro\u0302l ni o ran cefnogi dull cenedlaethol o adnabod, arfarnu a mabwysiadu technolegau nad ydynt yn ymwneud a\u0302 meddyginiaethau."}, {"text_idx": "#000008", "text": "\u201cRydym wedi cyflawni llawer dros y ddwy flynedd ddiwethaf. Heddiw, rydyn ni\u2019n dathlu\u2019r effaith rydyn ni wedi\u2019i chael ar bobl a gwasanaethau gofal yng Nghymru, ond rydyn ni hefyd yn manteisio ar y cyfle i rannu a llunio ein cynlluniau ar gyfer y dyfodol."}, {"text_idx": "#000009", "text": "\u201cRydyn ni\u2019n falch iawn o gyhoeddi Adroddiad Blynyddol 2018-2019 heddiw. Mae\u2019r ddogfen 40 tudalen hon yn nodi ein llwyddiant dros y ddwy flynedd ddiwethaf, ac yn tynnu sylw at effaith ein Canllawiau ar bobl a gwasanaethau gofal yng Nghymru.\u201d"}, {"text_idx": "#000010", "text": "Dechreuodd y trafodaethau gyda Dr Frank Atherton, Prif Swyddog Meddygol Cymru, a ganolbwyntiodd ar sut rydym yn mynd i\u2019r afael ag argymhellion ymchwiliad 2014 i \u2018 Fynediad at dechnolegau meddygol.\u2019 Soniodd am ein gwaith hefyd o ran targedu meysydd blaenoriaeth iechyd a gofal Llywodraeth Cymru. ,"}, {"text_idx": "#000011", "text": "Yna, trafododd Ifan Evans, Cyfarwyddwr Technoleg, Digidol a Thrawsnewid Llywodraeth Cymru, sut rydym yn cefnogi arloesedd a\u2019n rhaglen waith brysur. Trafoddodd hefyd, sut mae ein methodoleg yn cyflymu\u2019r broses arfarnu technolegau a\u2019r cylch mabwysiadu yng Nghymru, ac yn galluogi Cymru i fod yn ymatebol i\u2019r tirlun technolegau sy\u2019n newid yn gyson."}, {"text_idx": "#000012", "text": "Cyflwynwyd sgwrs am ein gwaith i adnabod technolegau iechyd nad ydynt yn ymwneud a\u0302 meddyginiaethau gan Dr Rob Orford, Prif Gynghorydd Gwyddonol Iechyd Llywodraeth Cymru. Mae dros 120 o bynciau wedi cael eu hawgrymu i ni ers i ni gael ein sefydlu yn 2017, gan gynnwys 83 i\u2019n Galwadau Pwnc Agored."}, {"text_idx": "#000013", "text": "Arweiniodd ein Cadeirydd, yr Athro Peter Groves, y drafodaeth am ein gwaith arfarnu. Amcangyfrifir bod 77,600 o bobl yn cael eu heffeithio gan ein Canllawiau (y flwyddyn) a gan arbedion cost posibl o \u00a35,240,000 (y flwyddyn) * o\u2019n Canllawiau. Cliciwch yma i ddysgu mwy am ein heffaith."}, {"text_idx": "#000014", "text": "Rydym wedi cydweithio a\u0302 Chomisiwn Bevan drwy gydol 2018 a 2019. Soniodd Helen Howson, Cyfarwyddwr Comisiwn Bevan, am y broses o fabwysiadu ein Canllawiau. Rhoddodd fanylion am sut rydym yn gweithio i sicrhau\u2019r effaith fwyaf, a galluogi comisiynwyr iechyd a gofal i wneud penderfyniadau sy\u2019n seiliedig ar dystiolaeth."}, {"text_idx": "#000015", "text": "Daeth ein huwch arweinwyr, yr Athro Peter Groves a Dr Susan Myles, a\u0302\u2019r prynhawn i ben drwy arddangos ein hymgysylltiad a\u0302 rhanddeiliaid, a gosod ein gweledigaeth ar gyfer 2020."}, {"text_idx": "#000016", "text": "Trefnwyd nifer o weithgareddau i\u2019r rheiny oedd yn bresennol ryngweithio a\u0302 nhw drwy gydol y dydd. Fe wnaethom gydweithio a\u0302 myfyrwyr darlunio ym Mhrifysgol De Cymru i ddylunio byrddau gwerthuso. Cafodd y dasg ei hadeiladu i mewn i un o\u2019u modiwlau, a chafodd y dyluniadau terfynol eu gwneud gan Emily Roach, myfyrwraig ail flwyddyn. Dywedodd y rheiny oedd yn bresennol wrthym sut rydym yn gwneud gwahaniaeth ac yna, fe ofynnom iddyn nhw wneud adduned i ni yn 2020."}, {"text_idx": "#000018", "text": "Gallwch gael eich diweddaru am ein gwaith yn y dyfodol drwy glicio yma, i danysgrifio i\u2019n rhestr bostio."}, {"text_idx": "#000019", "text": "*Mae\u2019r ffigur hwn yn seiliedig ar y dybiaeth y byddai cynnydd o 50% mewn technoleg yn absenoldeb Canllawiau HTW."}, {"text_idx": "#000020", "text": "Rhowch eich term/au chwilio i chwilio drwy\u2019r holl gynnwys ar wefan Technoleg Iechyd Cymru. Bydd y canlyniadau\u2019n dangos o bob tudalen, gan gynnwys adroddiadau a chanllawiau, newyddion ac astudiaethau achos."}]